खण्ड शिक्षा अधिकारी नगर क्षेत्र ज्योति शुक्ला ने इस दौरान बीएसए से मांग की है कि नगर क्षेत्र में स्थित ऐसे जर्जर स्कूल भवनों का निरीक्षण भी कराया जाए. बीएसए को लिखे पत्र में खण्ड शिक्षा अधिकारी ने मांग करते हुए कहा कि नगर क्षेत्र के अधिकांश विद्यालय की स्थिति जीर्ण शीर्ण है. ऐसे में किसी भी समय बड़ी दुर्घटना हो सकती है. इसके लिए जरूरी है कि जर्जर स्कूलों की तैयारी सूची वाले स्कूलों में शामिल स्कूलों का तकनीकि मूल्यांकन संबंधित विभाग, जिला समन्वयक निर्माण, सर्व शिक्षा अभियान से कराया जा जाए. जिससे किसी भी दुघर्टना को होने से रोका जा सके.